Iya Abubakar (An haife shi a 14 ga watan Disamba shekarar 1934) ya kasance Dan Nijeriya ne, Dan'siyasa kuma kwararren malamin lissafi ne farfesa ne mafi karanci shekaru da aka yi, yana cikin tsofaffin shugaban jami'ar ABU Zaria, ya kuma rike mukaman gwamnati da dama (Ministan tsaron Nijeriya da Ministan Harkokin cikin gida) lokacin Tarayyar Nijeriya ta Biyu, ya kuma zama Senata mai wakiltar Adamawa ta Arewa daga watan Mayu shekarar 1999 zuwa watan Mayun shekarar 2007.. An haife Abubakar a 14 ga watan Disamban shekarar 1934. Yayi karatu a Kwalejin Barewa, Jami'ar Kwalejin Ibadan (wanda tazama ayanzu Jami'ar Ibadan) ya samu yin Ph.D a Jami'ar Cambridge. Yayi aiki amatsayin ferfesa mai kai kawo a Jami'ar Michigan daga shekarar 1965 zuwa shekarar 1966, sannan aka nada shi farfesan lissafi a Jami'ar Ahmadu Bello yana da shekara 28, a shekarar 1967. Yarike matsayin har shekarar 1975, da kuma farfesa mai kai kawo a City University of New York daga shekarar 1971 zuwa shekarar 1972. A shekarar 1975, an nada shi Vice-Chancellor na jami'ar Ahmadu Bello, mukamin ne yarike har shekarar 1978.